CONVOCATÒRIA DEL PROGRAMA PROPI DEL CENTRE DE GASTRONOMIA DEL MEDITERRANI (GASTERRA) UA\_DÉNIA PER AL FOMENT DE L'R+D+i EN L'ÀMBIT DE LA GASTRONOMIA. - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/56861)
  + [Valencià](/va/acuerdo/56459)






Selector de idioma

Leer

* [Español](/es/acuerdo/56855)
* [Valencià](/va/acuerdo/56214)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DEL PROGRAMA PROPI DEL CENTRE DE GASTRONOMIA DEL MEDITERRANI (GASTERRA) UA\_DÉNIA PER AL FOMENT DE L'R+D+i EN L'ÀMBIT DE LA GASTRONOMIA. [Butlletí Oficial Universitat d'Alacant](/ca/Publicacion)
===============================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA DEL PROGRAMA PROPI DEL CENTRE DE GASTRONOMIA DEL MEDITERRANI (GASTERRA) UA\_DÉNIA PER AL FOMENT DE L'R+D+i EN L'ÀMBIT DE LA GASTRONOMIA.

Data d'aprovació
:   18/02/2025

Data de publicació
:   20/02/2025

Òrgan competent
:   Facultat de Ciències

Secció
:   CONVOCATÒRIES I CONCURSOS

* [Annexos](#anexos)

* [Ver acuerdo en formato **PDF**](/Acuerdos/DescargarAcuerdo/56132)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/56922)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/56560)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DEL PROGRAMA PROPI DEL CENTRE DE GASTRONOMIA DEL MEDITERRANI (GASTERRA) UA_DÉNIA PER AL FOMENT DE L'R+D+i EN L'ÀMBIT DE LA GASTRONOMIA. &url=https://www.boua.ua.es/va/acuerdo/56386)

**Títol:** CONVOCATÒRIA DEL PROGRAMA PROPI DEL CENTRE DE GASTRONOMIA DEL MEDITERRANI (GASTERRA) UA\_DÉNIA PER AL FOMENT DE L'R+D+i EN L'ÀMBIT DE LA GASTRONOMIA.

**Secció:** CONVOCATÒRIES I CONCURSOS

**Òrgan:** Facultat de Ciències

**Data d'aprovació:** dimarts, 18 de febrer de 2025

CONVOCATÒRIA DEL PROGRAMA PROPI DEL CENTRE DE GASTRONOMIA DEL MEDITERRANI (GASTERRA) UA\_DÉNIA PER AL FOMENT DE L'R+D+i EN L'ÀMBIT DE LA GASTRONOMIA.

El Centre de Gastronomia del Mediterrani UA-Dénia, GASTERRA, és un centre propi de la Universitat d'Alacant creat el 26 de febrer de 2018 amb la finalitat d'impulsar i desenvolupar la recerca, la transferència de coneixement i la formació en el sector de la gastronomia, com també la realització d'activitats culturals i d'extensió universitària. Té la seu a la ciutat de Dénia, depèn orgànicament del rectorat de la Universitat d'Alacant, i des del 27 de maig del 2021, funcionalment de la Facultat de Ciències, responsable de la titulació del grau en Gastronomia i Arts Culinàries. Gasterra sorgeix com una iniciativa col·laborativa de la Universitat d'Alacant (UA) amb l'Ajuntament de Dénia, ciutat designada per la UNESCO «creativa de la gastronomia», i pretén impulsar la recerca i els estudis en el sector de la Gastronomia a la província d'Alacant, fins a situar-lo com a referent mundial de la gastronomia mediterrània. A aquest efecte, i amb el de millorar la base de recerca que aporta coneixement d'excel·lència al grau de Gastronomia i Arts Culinàries, en el marc de col·laboració amb l'Ajuntament de Dénia, s'obri la següent convocatòria pròpia d'ajudes a la recerca en temes gastronòmics.

L'objecte d'aquesta convocatòria és regular per a l'any 2025 el procediment de concessió, en règim de publicitat, objectivitat i concurrència competitiva, de les ajudes del Programa Propi de Gasterra. El text d'aquesta convocatòria és aprovat per la Junta de la Facultat de Ciències i es publica en el Butlletí Oficial de la Universitat d'Alacant. La finalitat última d'aquesta convocatòria és facilitar la posada en marxa de nous projectes o línies de recerca bàsica o aplicada en l'àmbit de la gastronomia, preparar la incorporació d'investigadors o investigadores al sistema competitiu de captació de recursos externs i possibilitar el finançament de projectes de recerca bàsica o aplicada relacionats amb la gastronomia.

1.                  Requisits de les persones beneficiàries

Podrà accedir a aquestes ajudes qualsevol membre o equip de recerca de la Universitat d'Alacant.

2.                  Finançament i ajudes

El finançament de les ajudes que es concedisquen d'acord amb aquesta convocatòria procedeix del capítol reservat al foment a la recerca en el marc del conveni l'Ajuntament de Dénia i la Universitat d'Alacant per al finançament i el desenvolupament del Centre de Gastronomia del Mediterrani UA-Dénia (Gasterra). La quantitat màxima per a cadascuna de les ajudes o actuacions arreplegades en aquesta convocatòria serà de 3.600€. En cas que el pressupost no s'esgotara, es repartiria el romanent de manera proporcional entre els projectes seleccionats. El pressupost total assignat és de 36.000€.

2.1. Les ajudes previstes seran destinades a cobrir les despeses següents, sempre que estiguen directament relacionades amb el projecte de recerca sol·licitat:

a) Despeses d'execució: material fungible i manteniment, viatges i dietes del personal adscrit al projecte, sempre que estiguen directament relacionades amb la consecució dels objectius de la recerca proposats.

b) Despeses derivades de l'organització de reunions en el marc del projecte sempre que hi haja una clara relació amb aquest.

c) Altres despeses i material bibliogràfic: la contractació de serveis externs o l'adquisició de material bibliogràfic podrà consignar-se en aquest apartat.

En cap cas podrà destinar-se l'ajuda per a: (1) complements salarials als membres de l'equip de recerca; (2) contractació de personal; (3) despeses protocol·làries; (4) material inventariable. La percepció d'una d'aquestes ajudes és compatible amb altres ajudes o subvencions per a la mateixa finalitat. No es concedirà més d'una ajuda per grup de recerca, ni cap investigador podrà participar en més d'un projecte.

2.2. Pagament de les ajudes.

El crèdit assignat es lliurarà a l'orgànica oberta a aquest efecte al titular de cadascun dels projectes beneficiats.

3.                  Termini i procediment de presentació de sol·licituds.

3.1. Termini de presentació.

El termini de presentació de sol·licituds començarà l'endemà a la seua publicació en el BOUA i finalitzarà 10 dies hàbils després.

3.2. Procediment de presentació.

La documentació es presentarà, a través d'e-administració, per instància genèrica dirigida al Centre de Gastronomia del Mediterrani UA-Dénia -GASTERRA, o mitjançant document adjunt ([Annex](/Acuerdos/DescargarAnexoxId?idanexo=1090784&idacuerdo=56621&idioma=es)) al correu: hsjyyqze@wt.pe com a òrgan gestor, amb indicació de les dades d'aquesta convocatòria. El formulari de sol·licitud ([Annex](/Acuerdos/DescargarAnexoxId?idanexo=1090784&idacuerdo=56159&idioma=es)) haurà d'anar acompanyat dels documents següents en format electrònic:

Memòria del projecte de recerca, on es farà constar els apartats següents:

- Antecedents i estat actual del tema.

- Objectius concrets i interès del projecte.

- Hipòtesi, metodologia i pla de treball.

- Experiència de l'equip en el tema objecte del projecte.

- Pressupost detallat del projecte que en cap cas podrà ser superior a la dotació establida en aquesta convocatòria. ·

- Currículum vitae de l'investigador o la investigadora principal i de cadascun dels membres de l'equip, segons model de la Fundació Espanyola de Ciència i Tecnologia (FECYT).

4.                  Criteris d'adjudicació

Per a l'avaluació dels projectes de recerca, la comissió aplicarà els criteris i valoracions següents:

a) Interès i originalitat del projecte (de 0 a 30 punts).

b) Objectius i metodologia del projecte. Pla de treball (de 0 a 40 punts).

c) Qualitat de l'equip de recerca. Trajectòria científica o tècnica de l'investigador o la investigadora principal i de l'equip de treball (de 0 a 30 punts).

d) Es concediran 5 punts addicionals en l'avaluació d'aquelles sol·licituds incloguen projectes amb equips mixtos universitat-empresa.

5.                  Òrgan gestor

L'òrgan gestor de la convocatòria, el Centre de Gastronomia del Mediterrani UA-Dénia - Gasterra, s'encarrega de l'ordenació i la instrucció del procediment, acordarà totes les actuacions necessàries per a la determinació, el coneixement i la comprovació de les dades d'acord amb les quals ha de dictar-se resolució. La unitat administrativa de referència del Centre de Gastronomia del Mediterrani UA-Dénia - Gasterra, situada al carrer Falutx s/n, en carretera Les Marines, del 03048 Dénia, serà l'encarregada de la guarda, custòdia i arxiu de la documentació presentada pels investigadors i les investigadores participants, i haurà de contactar per e-mail amb: eqnvrkvv@kh.nq, o bé, per instància genèrica específica a Gasterra-Facultat de Ciències, amb nom a la convocatòria per al foment de l'R+D+i en l'àmbit de la gastronomia. Des de Gasterra es farà lliurament de la documentació presentada a la Comissió de Valoració per mitjans electrònics. Quan la sol·licitud no reunisca els requisits o no s'acompanye la documentació que resulte exigible es notificarà a la persona sol·licitant la causa que impedeix la continuació del procediment, i se li requerirà perquè d'acord amb la legislació de procediment administratiu comú esmene la falta o acompanye els documents preceptius amb indicació que si així no es fera se li tindrà per desistit de la petició prèvia resolució que haurà de ser dictada en els termes previstos legalment.

6.                  Comissió Avaluadora

La Comissió encarregada de la valoració de les sol·licituds, Comissió Avaluadora, tindrà la composició següent:

Presidència: Degana de la Facultat de Ciències de la Universitat d'Alacant.

Secretaria: Directora del Centre de Gastronomia del Mediterrani UA-Dénia-Gasterra.

Vocals: Tres experts en la matèria objecte de les ajudes a aquesta convocatòria, a proposta de l'oficina d'Innovació i Creativitat de Dénia, Ciutat Creativa de la Gastronomia per la UNESCO.

7.                  Resolució, notificació i publicació dels resultats.

Atès el principi de transparència arreplegat en la Llei 40/2015, d'1 d'octubre, de règim jurídic del sector públic, i al que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases es faran en l'adreça web https://gasterra.ua.es/, que substitueix la notificació a les persones interessades i produeix els mateixos efectes. La resolució i la notificació de les ajudes es farà per correu electrònic a l'investigador o la investigadora principal i es publicarà en la web de Gasterra. Transcorregut aquest termini i a la vista la proposta motivada de la resolució per la Comissió de Valoració, la degana de la Facultat de Ciències de la Universitat d'Alacant dictarà la resolució que escaiga.

8.                  Obligació i justificació de la persona beneficiària

Les obligacions de les persones beneficiàries d'aquesta convocatòria són:

La presentació i la justificació econòmica del projecte per part de l'investigador o la investigadora principal, com a adjudicatari o adjudicatària de l'ajuda establida segons les bases d'aquesta convocatòria. Data límit per a la presentació, 1 de novembre del 2025 a les 23:59h.

Fer constar en les publicacions derivades del projecte l'ajuda rebuda, com també adjuntar a l'informe un llistat de les publicacions o articles enviats per a la seua publicació.

Presentació dels resultats de la recerca en una jornada de treball a celebrar a Dénia l'any 2026, que portarà associada la publicació d'un resum dels resultats principals del projecte.

El mitjà de justificació del compliment de les obligacions es farà de la manera següent: Presentació a través d'e-administració la justificació econòmica del projecte segons el pressupost presentat i acceptat haurà de dirigir-se a yoxtksnh@wq.fh; o bé, es presentarà a través d'e-administració mitjançant instància genèrica a Gasterra-Facultat de Ciències utilitzant els models normalitzats en la pàgina web de la Subdirecció de Convocatòries Públiques d'R+D+i, no més tard a la data indicada de l'1 de novembre del 2025. Si la data de presentació fora posterior, l'acceptació o no de la justificació econòmica del projecte quedarà supeditada a l'autorització o no de la Comissió Avaluadora, la qual atenent les al·legacions presentades per l'investigador o la investigadora principal del projecte, interposarà un període extraordinari posterior de justificació indicat en el punt següent. Data justificació posterior: Inici: 2 de novembre del 2025, fins al 5 de novembre del 2025 a les 23:59 h com a data final de presentació. La quantitat de l'ajuda que no s'haja executat al projecte es reintegrarà a la clau orgànica corresponent. S'adjuntarà el document justificatiu de la redistribució efectuada. El compte justificatiu econòmic del compliment de les obligacions contindrà la informació següent:

Memòria d'activitats i documents justificatius de caràcter econòmic, factures, certificats i justificants de despesa (previstos en el punt 2.1 d'aquest mateix document). A principi del 2026 tindrà lloc a Dénia, la jornada de presentació dels resultats de les investigacions seleccionades. Deu dies hàbils després d'aquesta data, s'haurà de presentar l'informe final amb les dades de la investigació, segons el model que es troba en la pàgina web de Gasterra. La forma de presentació serà a través del correu [fkvrfsov@kj.ip](mailto:bvseeqkj@lz.de); o bé, es presentarà a través d'e-administració mitjançant instància genèrica a Gasterra-Facultat de Ciències.

9.                  Protecció de dades de caràcter personal.

D'acord amb el que disposa la legislació vigent en matèria de protecció de dades, us comuniquem que la Universitat d'Alacant tractarà les dades aportades amb la finalitat de gestionar els projectes, i publicitar-ne els resultats, sense menyscapte de possibles publicacions en revistes científiques. La base de legitimació d'aquest tractament es basa en el compliment d'una missió feta en interès públic o en l'exercici dels poders públics conferits a la Universitat d'Alacant, i en el consentiment expressat en la sol·licitud de participació en aquesta. En el marc dels tractaments esmentats, les vostres dades no podran ser cedides, excepte obligació legal i seran conservades durant el temps estrictament necessari per a complir amb la finalitat esmentada.

Us informem que podeu exercir els vostres drets en relació amb el tractament de les dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la Seu electrònica <https://seuelectronica.ua.es/va/index.html>. Podreu, així mateix, posar-vos en contacte amb el delegat de Protecció de Dades a través de l'adreça [aqt@xx.gb](mailto:wtl@as.oz).

La informació addicional i detallada sobre Protecció de Dades, els drets i la Política de Privacitat de la Universitat d'Alacant, podeu consultar-la en l'enllaç següent: <https://seuelectronica.ua.es/va/privadesa.html>

10.   Recursos.

Contra aquesta convocatòria, les bases i qualsevol acte administratiu que se'n deriven, que esgoten la via administrativa, pot interposar-se recurs d'alçada previst en l'article 122 de la Llei 39/2015, d'1 d'octubre, del procediment administratiu comú de les administracions públiques, en el termini d'un mes comptador des de l'endemà de les publicacions o notificacions. El recurs podrà interposar-se davant de l'òrgan que va dictar l'acte que s'impugna o davant de la rectora com a òrgan competent per a resoldre'l.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directament o indirecta el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

Alacant, 7 de febrer de 2025

Magdalena García Irles

Degana de la Facultat de Ciències

Documents annexos:
------------------

* [Descargar 56019\_4 Anexo Convocatoria Programa Propio GASTERRA.pdf](/Acuerdos/DescargarAnexoxId?idanexo=1090783&idacuerdo=56575)
* [Descargar 56175\_4 Annex Convocatoria Programa Propio GASTERRA.pdf](/Acuerdos/DescargarAnexoxId?idanexo=1090784&idacuerdo=56366)





[Carretera Sant Vicent del Raspeig s/n  
03348 Sant Vicent del Raspeig - Alacant  
 Tel. 60 213 0285 - Fax 12 383 7515](https://www.google.es/maps/@72.579280,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12315&trk=tyah&trkInfo=tarId%6M9632618513990%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)